|  |
| --- |
| **צה"ל** |
| סמל צה"ל |
| ערך זה הוא חלק מסדרת**סמלי צבא הגנה לישראל** |
| תגי יחידה • סיכות • תגי כובע • דגלים •נסי יחידה • מדים • כומתות • דרגות • שרוכים • עיטורים • סמלים ואותות בחיל האוויר הישראלי • סמלים ואותות בחיל הים הישראלי

---

**פורטל צה"ל** |

מדי א' של לוחם מגולני בצה"ל (סמל ראשון, חובש, בעל צל"ש אלוף פיקוד ואות מלחמת לבנון השנייה)
**מדי צה"ל** הם המדים הנהוגים בצבא הגנה לישראל. בדומה לשאר צבאות העולם, צה"ל מנהיג קוד לבוש אחיד על חייליו. ישנם סוגי מדים שונים המייצגים את סוג השירות (חובה או קבע), מסגרת השירות (בזרוע האוויר, הים או היבשה) ואופי הפעילות - **מדי א'** לאירועים חגיגיים, ליציאה לחופשה או להתכנסויות יחידתיות, מדי שרד ומדי גאלה. בגדי העבודה בצה"ל מכונים **מדי ב'**.

מדי צה"ל לאורך השנים
--------------------

### במלחמת העצמאות ובשנות החמישים

עם פרוץ מלחמת העצמאות, מיד לאחר החלטת עצרת האו"ם בכ"ט בנובמבר 1947 על הקמת מדינה יהודית בארץ ישראל, החל ארגון "ההגנה" לצאת מן המחתרת, לשאת נשק בגלוי ולהשתתף בלחימה. לשיאו הגיע התהליך במבצע נחשון, שנערך באפריל 1948, ובו נלחמה ההגנה בכוח של 1,500 לוחמים, במסגרת של שלוש חטיבות וכוחות הפלמ"ח.

מדי החילות בשנת 1949. איש חיל הים חובש "כובע פופאי" ואיש חילות היבשה חובש כובע היטלמאכר
הרמטכ"ל יעקב דורי חבוש בכובע היטלמאכר
זאב (וילי) אדלר, חייל צה"ל 1949, מגדוד נהגי הפרדות, חבוש בכובע היטלמאכר
מדים חדשים לצה"ל בשנת 1956. החייל במדי קיץ והחיילת במדי חורף
קצינות צה"ל ב-1962, צופות עם פרנק סינטרה במצעד צה"ל. קצינות חובשות כובעי חיל מצב ייחודיות לקצינות
כעבור שבועיים מיום הכרזת המדינה, ב-26 במאי 1948 נתקבלה "פקודת צבא ההגנה לישראל". בתקופה שמאז פרוץ מלחמת העצמאות ועד פקודה זו המכוננת את צה"ל, שבעקבותיה הפך הכוח המזוין של היישוב והמדינה לצבא ההגנה לישראל, נקראו הכוחות הלוחמים בשם "כוחות המגן".

לכוחות המגן ואחריהם לצה"ל, בתקופתו הראשונה, לא היו מדים אחידים. הלוחמים הביאו חלקם בגדי חאקי מבתיהם (שנרכשו לרוב במפעל אתא חברה לטקסטיל), וחלקם לבשו מדים שנתפסו במחסני הצבא הבריטי שפונו. האחידות במדים נבעה רק מהיות כולם בצבע חאקי, אך בגוונים וצורות שונות. כובעי הלוחמים היו כובעי גרב מצמר או כובעי חאקי (שכונו "כובעי טמבל").

בהמשך המלחמה, מאז הכרזת המדינה, הגיעו לצה"ל מדים ממקורות שונים, לרבות מתרומות של יהודי ארצות הברית. נדבן יהודי מארצות הברית, שהיה בעל מפעל לייצור כובעים, תרם לצה"ל את הכובעים שכונו "כובעי היטלמאכר" (היטלמאכר ביידיש: כובען). כובעים אלו עוצבו במתכונת הכובעים של לגיון הזרים הצרפתי, בחזיתם הייתה מצחיה ומצדם האחורי הייתה מגולגלת פיסת בד, שניתן היה להתירה ואז היא השתרעה על העורף, להגנה מפני חדירת חול לחולצה.

במצעד הראשון של צה"ל, שנערך בתל אביב ב־27 ביולי 1948, שישה ימים לאחר כניסתה לתוקף של ההפוגה השנייה, הופיעו החיילים והקצינים כשהם חובשים כובעי היטלמאכר, ולראשונה כשהם עונדים דרגות.

בראשית שנת 1949 הונהגו בצה"ל מדי קיץ ומדי חורף. מדי הקיץ היו בגדי חאקי בהירים מכותנה (עד 1951 לעיתים כללו מכנסים קצרים וגרביים ארוכים). מדי החורף כללו מכנסיים ומקטורן מצמר גס בצבע חאקי כהה, הדומה בגזרתו לזה שהיה נהוג בצבא הבריטי. מדים אלה כונו מאוחר יותר "סקוטש ברייט" על שום מרקם הבד המזכיר את כרית ניקוי הכלים המחוספסת. על דשי המקטורן נענדו שני סמלי צה"ל קטנים שנקראו "צהלונים".

לקראת תום מלחמת העצמאות נוצרה כבר אחידות מסוימת במדי צה"ל.

בראשית שנות החמישים הונהגו בצה"ל תגי הכתף. בראשיתם כתגים לחטיבות, לפיקודים המרחביים, למטכ"ל ולחיל האוויר בלבד, ובמרוצת הזמן לכל סוגי היחידות והעוצבות. תגי הכתף נענדו בדש של כתף שמאל במדי הקיץ, ונתפרו על המקטורן במדי החורף. כן הונהגו בצה"ל תגי מקצוע לחוגרים, שנתפרו על שרוול ימין של החולצה. תג המקצוע היה בצורת סמל קטן מבד רקום שסימל את מקצועו הצבאי של החוגר, ומתחתיו פס בד בצבע צהוב ועליו מספר שורות בצבע שחור שסימלו את השלב המקצועי של החייל.

במהלך שנות החמישים הוחלפו המדים של כוחות היבשה, ממדי חאקי בהירים למדים בצבע זית. בראשונה הונהגו אלו ביחידות חטיבת הצנחנים ובהמשך ביתר כוחות היבשה. אנשי חיל האוויר וחיל הים המשיכו ללבוש מדי חאקי בהירים. גם מדי החיילות המשיכו להיות מחאקי בהיר עד ראשית שנות השמונים, שאז הוחלפו במדי זית.

המעיל התקני לכל הדרגות היה השינל הארוך והכבד, העשוי צמר.

#### כומתות וכובעים

 ערך מורחב – **כומתות בצה"ל**  

גם כובעי צה"ל הוחלפו בראשית שנות החמישים מכובעי היטלמאכר לכומתות, הדומות לאלו הנהוגות בצבא הבריטי. הכומתות נחבשו הן על ידי החיילים והן על ידי החיילות. בתחילה היו הכומתות במספר צבעים מצומצם:

* זית - לחילות היבשה
* אפור - לחיל האוויר
* שחור - לכוחות השריון, התותחנים והסיירות
* אדום - לצנחנים

במרוצת השנים הורחב מגוון הצבעים של הכומתות:

* חום - לחיילי חטיבת גולני
* ירוק כהה - לחיילי אגף המודיעין
* סגול - לחיילי חטיבת גבעתי (1983)
* כסף (אפור בהיר) - לחיילי חיל ההנדסה הקרבית (1983)
* ירוק בהיר - לחיילי חטיבת הנח"ל (1989)
* כחול כהה - לחיילי חיל הים (1990)
* כחול - לחיילי חיל המשטרה הצבאית (1998)
* כתום - לחיילי פיקוד העורף (1999)
* טורקיז - לחיילי חיל התותחנים (2000)
* מנומר בצבעי הסוואה לחיילי חטיבת כפיר (2006)
* חום-צהוב בהיר - לחיילי חיל האיסוף הקרבי (2015) (הכומתה הוחלפה בהדרגה בשנת 2023 וחיילי האיסוף קרבי קיבלו כומתה מנומרת מדברית כמו של חיילי חיל הגנת הגבולות, לאחר מיזוג החיילות).
* כחול סייבר - לחיילי אגף התקשוב וההגנה בסייבר (2017)
* מנומר בגוון מדברי - לחיילי הגדודים המעורבים במערך הגנת הגבולות (2017)

חיילי חטיבת הצנחנים בודלו באמצעות מכנסי צנחן אשר להם כיסי צד וירכית. עם השנים החלו גם חיילי חילות אחרים להשתמש במכנסי צנחן (דגמ"חים) עד אשר הם הפכו למכנסיים הכלל צהליים והחליפו את מכנסי ה"קופיקו". הירכית נשארה נחלת הצנחנים בלבד.

תזמורת צה"ל בכובעי מצחיה מעוטרים בסרט אדום ועם חגורת מכנסיים אדומה.
**כובעי הקצינים**, המיוחדים לקצינים ולנגדים בכירים, הונהגו בשנות החמישים. היו אלה כובעים הדומים לכובעי הקצינים בצבא הבריטי והאמריקאי. לקצינות ניתנו כובעי סירה ואלו בוטלו כעבור זמן לא רב (פרט לחיל הים). במרוצת השנים הלך ופחת השימוש בכובעי קצינים ובהדרגה החלו גם הקצינים לחבוש כומתות. כיום נוהגים עדיין לחבוש כובעים אלו טייסים וקציני חיל האוויר במדים יצוגיים, חובלים, קצינים ונגדים בחיל הים (בטקסים ובמשלחות), נגדי משמעת בטקסים, שוטרים צבאיים בתפקיד ובמסדרים, קציני הרבנות הצבאית ונגני תזמורת צה"ל בהופעה.

### שנות השישים

ב-1960 הונהגו כובעים מיוחדים לחיילות, במקום הכומתות. כובעים אלו הדומים לכובעי דיילות אוויר או כובעי חיל מצב וכונו בעגה הצבאית "כובעי כרבולת" או "כובע כריש". כובעים אלה עוצבו תחילה בהשראת הדגם עמו נעו חיילי הצבא הבריטי ואחר כך עוצבו בעיצוב ייחודי. הראשונות שהתחילו להסתובב עם כובעי דיילות היו קצינות ויותר מאוחר גם חיילות סדירות קיבלו אותם.

צבעם של "כובעי דיילות" היה זהה לצבעם של כומתות באותו חיל, אלא אם כן הכומתות היו בצבע זית (כומתת בקו"ם), במקרה כזה כובעי החיילות היו בצבע שחור. בכמה מקרים כובעים שחורים נשאו סימן היכר נוסף:

* חיל השריון - כובע שחור עם פס עליון ירוק-שחור
* חיל התותחנים - כובע שחור עם פס עליון אדום-חום
* חיל המשטרה הצבאית - כובע שחור עם פס עליון אדום
* חיל הים - כובע שחור עם פס עליון לבן

ב-2001 הונהגה מחדש חבישת כומתות לחיילות.

במרוצת השנים הוחלפו האריגים של מדי צה"ל מכותנה לבד סינתטי. בשנת 1971 הוחלף המקטורן של מדי החורף למקטורן מעוצב ואופנתי מבד סינתטי.

ב-1966 ניתנה למשרתי הקבע האפשרות ללבוש מדי א' עשויים דקרון בצבע בז'. בד זה היה נעים יותר למגע ולא דרש גיהוץ.

### גלריית מדי חיל האוויר ההיסטוריים

* מדי חורף של חיל האוויר, 1965מדי חורף של חיל האוויר, 1965
* מדי קיץ של נגד/סמל חיל האוויר, 1965מדי קיץ של נגד/סמל חיל האוויר, 1965
* מדי קיץ של קצין חיל האוויר, 1965מדי קיץ של קצין חיל האוויר, 1965
* מדי שרד חורף של קצין חיל האוויר, 1965מדי שרד חורף של קצין חיל האוויר, 1965
* מדי שרד קיץ של קצין חיל האוויר, 1965מדי שרד קיץ של קצין חיל האוויר, 1965

#### ירכיות

החיילות קיבלו ירכיות בנוסף לחולצות צה"ל רגילות. לירכית היה שרוול קצר, שני כיסים למטה וכיס אחד למעלה בצד שמאל, הכפתורים היו ממתכת חומה. בהמשך ירכיות התחילו להיות עם כפתורי פלסטיק ירוק/אפור.

* מסדר בקורס מפקדות כתה, צריפין. 1968. החיילות חובשות כובעי "דיילות", ולובשות ירכיותמסדר בקורס מפקדות כתה, צריפין. 1968. החיילות חובשות כובעי "דיילות", ולובשות ירכיות
* החיילת בחיל האוויר, לובשת ירכית עם שרוול קצר, שני כיסים למטה וכיס אחד למעלה בצד שמאל וכפתורי פלסטיק, 2004.החיילת בחיל האוויר, לובשת ירכית עם שרוול קצר, שני כיסים למטה וכיס אחד למעלה בצד שמאל וכפתורי פלסטיק, 2004.
* הקצינה מלווה את השר ישראל גלילי במשכן הנשיא, הקצינה לובשת ירכית עם כפתורי מתכת, ינואר 1971.הקצינה מלווה את השר ישראל גלילי במשכן הנשיא, הקצינה לובשת ירכית עם כפתורי מתכת, ינואר 1971.

#### דגם חולצות עבור נשות קבע

* דגם חולצה עבור קצינות בקבע, 2021דגם חולצה עבור קצינות בקבע, 2021
* דגם חולצה עבור קצינות בקבע עם כפתורי מתכת, 1969דגם חולצה עבור קצינות בקבע עם כפתורי מתכת, 1969

### שנות השבעים והשמונים

דוגמאות למדים מתקופות שונות. מימין, ניתן לראות מדים ייצוגים של משרתי קבע עד תחילת שנות ה-2000 בזרועות היבשה, האוויר והים. גוני המדים שונה ממה שלובשים היום.
בשנת 1973, במהלך מלחמת יום הכיפורים, הגיע לצה"ל, במסגרת הרכבת האווירית האמריקאית שהחישה נשק וציוד לצה"ל, משלוח של מדים אמריקאים בצבע זית כהה ומבד עבה יחסית (שנבדלו ממדי צה"ל גם בכך שלא היו להם כותפות). במשך שנים היו מדים אלה במלאי בגדי העבודה של צה"ל.

נהוג היה להחליף את מדי צה"ל, ממדי חורף למדי קיץ ולהפך, פעמיים בשנה, ב־1 באפריל וב־1 בדצמבר. בתקופה הראשונה שלאחר הפסקת האש בתום מלחמת יום הכיפורים, כשכוחות המילואים היו עדיין מגויסים וצה"ל היה בכוננות מחשש לחידוש הלחימה, אמורה הייתה לחול ב־1 בדצמבר 1973 החלפת מדי הקיץ במדי החורף. עקב מצב החירום לא בוצעו החילופים באותו החורף. מאז נערכו החילופים עוד מספר פעמים ובדצמבר 1978 לא הוחלפו יותר מדי הקיץ במדי החורף. מאז לא הונהגו יותר מדי חורף בצה"ל ומדי הקיץ הפכו למדים הקבועים לכל השנה. יחד עם מדי החורף בטלו גם ה"צהלונים", אותם סמלי צה"ל קטנים שנענדו על דשי המקטורנים במדים הללו.

#### סוודר הטלאים

סוודר הטלאים (אפודה) עשוי צמר נכנס לשימוש בצה"ל בתחילת שנות ה-80, תחילה לחטיבת הצנחנים, אחר כך לחטיבות חיל הרגלים האחרות ומאוחר יותר לכל היחידות צה"ל והיה מיועד גם לחיילים וגם לחיילות. הסוודר הוא מדגם בריטי עם טלאים בכתפיים ובמרפקים.

חיילי סדיר רשאים ללבוש אפודת טלאים מסוג "צוורון V", בצבע ירוק-זית או בצבע כחול עבור חיילי זרוע האוויר והחלל או בזרוע הים.
חיילים הזכאים למדי קבע (נגדים, קצינים) רשאים ללבוש אפודה תיקנית בצבע שחור עם רוכסן (כחול עבור חיל האוויר).

קיים איסור ללבוש את האפודה מעל ירכית (עבור חיילות או צנחנים). חייל הלובש אפודה ללא מעיל חייב לשאת כומתה בכותפת השמאלית או על הראש, סמל שרוול (תג יחידה), סימני דרגה ושרוך הדרכה (למעט אפודה שחורה).

מאמצע שנת 2021 צה"ל הפסיק לספק לחיילים סוודרים העשויים מצמר, ועבר באופן מוחלט לסוודרים העשויים מחומרים סינתטיים.

* הקצינה אפרת קייקוב לובשת סוודר לאנשי קבע עם רוכסן.הקצינה אפרת קייקוב לובשת סוודר לאנשי קבע עם רוכסן.
* החזן הראשי של צה"ל, אריה בראון לובש סוודר מסוג "צוורון V", דצמבר 1996.החזן הראשי של צה"ל, אריה בראון לובש סוודר מסוג "צוורון V", דצמבר 1996.
* רעיית הנשיא, הגברת אורה הרצוג עם חיילות מורות. החיילות לובשות סוודר מסוג "צוורון V" ללא טלאים בכתפיים ובמרפקים (דגם מדי א' חיילות).רעיית הנשיא, הגברת אורה הרצוג עם חיילות מורות. החיילות לובשות סוודר מסוג "צוורון V" ללא טלאים בכתפיים ובמרפקים (דגם מדי א' חיילות).

#### דובון

להגנה מפני הגשם והקור בעונת החורף מקבלים חיילי צה"ל מעיל דובון בצבע ירוק-זית לחילות היבשה, כחול לחילות הים והאוויר וכחול כהה לחיילי הקבע.
הדובון נכנס לשימוש בסוף שנות השבעים עם ביטול מדי חורף. בתחילת שנות האלפיים, עיצוב הדובון לחוגרים עבר שינוי, הוא הפך למעיל ללא קפוצ'ון ועם צווארון צמר, המעיל קוצר ושונו גם כיסים.

אנשי קבע קיבלו מעיל קבע מבד שונה מדובון חוגרים ועם צווארון פרווה במקום קפוצ'ון.

אנשי צוותי קרקע של חיל האוויר קיבלו מעיל ב' ייחודי בצבע כחול, בלי קפוצ'ון, קצר יותר מדובון רגיל ועם פסים לבנים מחזירי אור.

* אלוף יצחק מרדכי עם קצינים נוספים, בינואר 1991 (תקופת מלחמת המפרץ). לובשים מעיל דובון לאנשי קבע.אלוף יצחק מרדכי עם קצינים נוספים, בינואר 1991 (תקופת מלחמת המפרץ). לובשים מעיל דובון לאנשי קבע.
* רא"ל דוד אלעזר לובש דובון חיילים, תקופת מלחמת יום כיפור, אוקטובר 1973.רא"ל דוד אלעזר לובש דובון חיילים, תקופת מלחמת יום כיפור, אוקטובר 1973.

### שנות התשעים

קציני חיל האוויר הבכירים במדי א' עשויים דקרון, 1996
רנ"ג יצחק טאיטו והאלוף שאול מופז לובשים מדים ייצוגיים - חולצה בצבע ירוק-טורקיז עם מכנסיים בצבע ירוק כהה, שהיו נהוגים עד תחילת שנות ה-2000
מדי א' של קצין בשירות סדיר בזרוע היבשה
בשנות התשעים עבר צה"ל לשימוש במדי א' עשויים דקרון גם לחיילי החובה (כעשרים שנה לאחר שאפשר זאת למשרתי הקבע). מדים אלה עמידים וייצוגיים יותר וגם זולים יותר לרכישה.

עד שנת 1990 הקפיד צה"ל לרוב לרכוש את המדים ממפעלים בישראל, בשנה זו הוחלט לראשונה ליבא מדים בכמות גדולה. מאז בהדרגה ירד היקף הרכש של מדים בישראל כמעט לחלוטין.

בנוסף, הונהגו בצה"ל **מדי אירועים (מדים ייצוגיים)** גם עבור חיילי הקבע בזרועות האוויר והיבשה: חולצה בצבע ירוק-טורקיז עם מכנסיים (או חצאית לחיילות) בצבע ירוק כהה בחילות היבשה, וחולצה בצבע תכלת עם מכנסיים (או חצאית לחיילות) בצבע כחול כהה בחיל האוויר. החל מאוגוסט 2001 משמשים מדי האירועים גם כמדי השירות של חיילי הקבע (לנגדים מדרגת רס"ל ומעלה ולקצינים מדרגת סרן ומעלה), כאשר לבנות יש אפשרות ללבוש מכנסיים ולא רק חצאית. בחיל הים, מדי הקבע נבדלים ממדי האירועים בכך שהמכנסיים שחורים ולא לבנים.

### שנות האלפיים

בתחילת שנות ה-2000 המדים הייצוגיים של הקצינים הפכו למדי א' של אנשי הקבע ושינו את גוונם, חולצה בצבע תכלת ומכנס בצבע כחול-ירקרק עבור מדי קבע בזרוע היבשה, חולצה בצבע תכלת, אך בגוון שונה-כהה יותר ומכנסיים בצבע כחול עבור מדי קבע בזרוע האוויר והחלל.

משנת 2006, נשקל ביטולה של הכומתה והנהגת כובע מצחייה במקומה, וזאת מטעמים בריאותיים, שכן הכומתה לא נחבשת בפועל על ידי החיילים, פרט לטקסים ולמסדרים, ולא מגנה מפני השמש, ואולם בסופו של דבר נקבע כי את הכומתה הנוכחית תחליף כומתה בצורה אליפטית המתוכננת כך שתתקבע על הראש באופן הולם וייצוגי יותר. פיילוט בנושא החל בשנת 2010.
כמו כן, מעת לעת נעשים שינויים במדי ב' על מנת להתאימם ללוחמים בשטח, למשל בהרכב הבד, במיקומי הכיסים ובריקמה של תג היחידה ותגי שם. בשנת 2012 התקיים ניסוי לבחינת מדי הסוואה ללוחמים שיחליפו את מדי הב' הקיימים בפעילות מבצעית ובאימונים.

ב-2012 בוטל שימוש בירכיות עבור חיילות.

ההיסטוריה של מדי צה"ל לאורך השנים משקפת שינויים שנגרמו במהלך התפתחותו צה"ל תוך כדי לחימה מתמשכת ושינויים חברתיים ואופנתיים.

* אל"ם יהודה ואך, תא"ל גיא לוי ואלוף מוטי ברוך במדי א' של משרתי קבע בזרוע היבשה בטקס החלפת פיקוד בבה"ד 1אל"ם יהודה ואך, תא"ל גיא לוי ואלוף מוטי ברוך במדי א' של משרתי קבע בזרוע היבשה בטקס החלפת פיקוד בבה"ד 1
* אנשי קומנדו ימי במדי א' של משרתי קבע בזרוע הים, בטקס הענקת צל"ש הרמטכ"ל ליחידה.אנשי קומנדו ימי במדי א' של משרתי קבע בזרוע הים, בטקס הענקת צל"ש הרמטכ"ל ליחידה.
* מדי א' של משרתי קבע בזרוע האוויר, טקס בבסיס פלמחיםמדי א' של משרתי קבע בזרוע האוויר, טקס בבסיס פלמחים

דוגמה של שני סטים של מדים שחיילות יכולות לבחור.
מאוגוסט 2023, חיילת בשירות סדיר, בזרוע היבשה, יוכלו לבחור מתוך שלושה סטים של מדים: מכנסי דגמ"ח וחולצה בעלת שני כיסים, בדומה למדי הבנים, או דגם מכנסיים עם כיסים אחוריים וחולצה בעלת כיס אחד בדומה למדי הבנות. חיילות זרוע היבשה יוכלו גם לקבל שילוב של שני סוגי הסטים. חיילות בחיל האוויר או חיל הים יוכלו לבחור מכנסיים בעלי כיסים קדמיים ("קופיקו") עם חולצה בעלת שני כיסים, או מכנסיים בעל שני כיסים אחוריים עם חולצה בעלת כיס אחד.

### ביגוד חם

מעיל מסוג סופטשל שמונפק לחיילי צה"ל.
הרמטכ"ל אביב כוכבי לובש מעיל סופטשל שחור
מתחילת שנות ה-2000 נפוצו בצה"ל מעילי פליז שהיו נרכשים באופן עצמאי על ידי היחידות והיו מותרים ללבישה רק עם מדי ב'. בסוף העשור השני של של שנות האלפיים צה"ל התחיל להנפיק את הפליזים באופן רשמי.

ממרץ 2021, התחיל צה"ל להנפיק למתגייסים החדשים מעיל מסוג סופטשל (softshell) במקום דובון. מעיל סופטשל בצבע שחור נלבש על ידי נגדים וקצינים בכחות היבשה וחיל הים. מעיל סופטשל בצבע כחול נלבש על ידי חיילים, נגדים וקצינים בחיל האוויר וחיילים בחיל הים, מעיל סופטשל בצבע ירוק זית נלבש על ידי חיילים בכחות היבשה. כל המעילים ישאו רקמת דגל ישראל על זרוע ימין.

### מעילי צוות אוויר

בנוסף למעיל א' סטנדרטי, אנשי צוות אוויר לובשים שני סוגי מעילים נוספים, האחד הוא מדגם MA-1 bomber jacket שמותר לשימוש רק עם סרבל טיסה והשני הוא מעיל עור מדגם A-2 flight jacket, המעיל מוענק למסיימי קורס הטיס מסוף שנות השמונים. בעבר, משנות השישים עד סוף שנות השמונים הונפק לאנשי צוות אוויר גם מעיל מדגם B15.

* מעיל מדגם B-15, מהדורת חיל האוויר הישראלי (עם כיס וסמל החיל בשרוול)מעיל מדגם B-15, מהדורת חיל האוויר הישראלי (עם כיס וסמל החיל בשרוול)
* מעיל מדגם A-2 flight jacket, מהדורת חיל האוויר הישראלי (עם כיס וסמל החיל בשרוול)מעיל מדגם A-2 flight jacket, מהדורת חיל האוויר הישראלי (עם כיס וסמל החיל בשרוול)
* מח"א האלוף עמיקם נורקיןבמעיל מדגם MA-1 bomber jacketמח"א האלוף עמיקם נורקין  
במעיל מדגם MA-1 bomber jacket

### חצאית

חיילות בשירות הסדיר המקיימות אורח חיים דתי רשאיות ללבוש חצאיות. ניתנת להן האפשרות לקצר אותן עד מתחת לברך. בסוף שנות השישים, אפשרו לחיילות ללבוש חצאיות קצרות יותר (חצאית מיני) אך גם כאן הייתה מגבלה על גובה החצאית מעל הברך.

מדי חיל הים
-----------

### מדי חיל הים לאורך השנים

לחיילי חיל הים היו מאז ומתמיד מדים שונים ממדי יתר חילות צה"ל.
כבר עם קום המדינה חיל הים הצטייד במדים ייצוגים לבנים על מנת שחיל הים ייצג את המדינה הצעירה בעולם הגדול. מדי חיל הים וסימוני הדרגה היו בהתאם למסורת של הצי המלכותי הבריטי והצי האמריקני. קוד הלבוש הופרד בהתאם למסורת זו לשלוש קטגוריות:

* קצינים: כובע קצינים (כובע עם מצחיה) עם סמל קציני חיל הים (משושה עם עוגן בתוך זר) ודרגות שרוול וכתף בהתאם לתקן הצי האמריקאי.
* קצינות חבשו כובע קצינות ייחודית ללא מצחיה.
* נגדים: כובע קצינים (כובע עם מצחיה) עם סמל נגדי חיל הים (משושה עם עוגן) ודרגות יד פרט לסמל ראשון.
* חוגרים: בגדי מלחים וחולצת מלחים ו"כובע פופאי".

ב-1952 נעשו שינויים במדי חיל הים. סמלי כובע של קצינים ונגדים הוחלפו, סמל כובע קצינים החדש עוצב כזר של אצות ים ובתוכו עוגן עם חרב וענף זית. לנגדים הסמל כלל זר של עלי זית. כמו קצינות בחילות היבשה ובחיל האוויר, גם קצינות חיל הים קיבלו כובע חיל מצב רק בעיצוב שחור-לבן ככובע חדש שלהן. חוגרים קיבלו כובע חדש - כובע מלחים בלי מצחיה עליו רשום שם האונייה וסמל כובע בצורת עוגן עם חרב וענף זית.

בתקופה הקצרה בין השנים 1979–1985 החזיר האלוף זאב אלמוג את כובעי הפופאיי האמריקאים לראשי החיילים עד תום כהונתו. לקציני ונגדי חיל הים נמשך השימוש בכובעי הקצינים (כובעים עם מצחייה).

בשנת 1970 מדי החוגרים (בגדי מלחים) הוחלפו למדי חאקי רגילים וכומתה כחולה ועליה סמל חיל הים בעיצובו החדש, כאשר קציני חיל הים המשיכו לחבוש כובע קצינים ונגדים כובע נגדים בטקסים ואירועים חגיגים. דרגות "גולדבנד" נשארו רק למדי שרד וגאלה, במדי א' וב' נכנסו לשימוש דרגות כלל צה"ליות. שינוי נוסף היה בבגדי העבודה ששודרגו לבגדי דגמ"ח, הימאים והקצינים נעלו נעליים שחורות גבוהות.

#### גלריית מדי חיל הים בין השנים 1949–1952

* כובע קצינות חיל הים עד 1952 עם סמל של אותה תקופהכובע קצינות חיל הים עד 1952 עם סמל של אותה תקופה
* מדי קיץ של חוגר חיל הים (בגדי מלחים) עם צוורון מלחים כהה ועם כובע "פופאי". לצורכי הטקס מתווספים חותלות לבנות (spats) וחגורה לבנה, 1950 מדי קיץ של חוגר חיל הים (בגדי מלחים) עם צוורון מלחים כהה ועם כובע "פופאי". לצורכי הטקס מתווספים חותלות לבנות (spats) וחגורה לבנה, 1950
* מדי חורף של חוגר חיל הים (בגדי מלחים) עם צוורון מלחים כהה ועם כובע מלחים ייחודי. לצורכי הטקס מתווספים חותלות לבנות (spats) וחגורה לבנה, 1951מדי חורף של חוגר חיל הים (בגדי מלחים) עם צוורון מלחים כהה ועם כובע מלחים ייחודי. לצורכי הטקס מתווספים חותלות לבנות (spats) וחגורה לבנה, 1951

#### גלריית מדי חיל הים בין השנים 1952–1971

* מדי קיץ של חוגרים/מלחים בחיל הים, 1962מדי קיץ של חוגרים/מלחים בחיל הים, 1962
* מדי קיץ של חיילות בחיל הים, 1965מדי קיץ של חיילות בחיל הים, 1965
* מדי קיץ של חוגר חיל הים (בגדי מלחים), מתחת לצוורון מלחים לבן נקשר סרט שחור (neckerchief), 1965מדי קיץ של חוגר חיל הים (בגדי מלחים), מתחת לצוורון מלחים לבן נקשר סרט שחור (neckerchief), 1965
* מדי חורף של חוגר חיל הים (בגדי מלחים), מתחת לצוורון מלחים כהה נקשר סרט שחור (neckerchief), 1965מדי חורף של חוגר חיל הים (בגדי מלחים), מתחת לצוורון מלחים כהה נקשר סרט שחור (neckerchief), 1965
* מדי קיץ של חוגר חיל הים, נכנס לשימוש ב-1970מדי קיץ של חוגר חיל הים, נכנס לשימוש ב-1970
* מדי חורף של נגד/סמל חיל הים, 1965מדי חורף של נגד/סמל חיל הים, 1965
* מדי חורף של קצין חיל הים, 1965מדי חורף של קצין חיל הים, 1965
* מדי קיץ של קצין חיל הים, 1965מדי קיץ של קצין חיל הים, 1965
* מדי שרד חורף/כהים של קצין חיל הים, 1965מדי שרד חורף/כהים של קצין חיל הים, 1965
* מדי שרד לבנים של קצין חיל הים, 1965מדי שרד לבנים של קצין חיל הים, 1965

### מדי חיל הים היום

פקודות חיל הים מגדירות מספר סוגי מדים לפי האירוע וסוג השירות. ובחירתם נעשית לפי פקודת מפקד היחידה לפי נוהגי הלבוש המוגדרים.

* מדי א'
	+ חוגרים וקציני חוף עד דרגת סגן: מכנסיים וחולצה בצבע חקי בהיר.
	+ נגדים מדרגת רס"ל, קצין שסיים קורס חובלים וקציני חוף מדרגת סרן: מכנסיים בצבע כחול כהה וחולצה לבנה.
* מדי שרד חורף עם דרגות "גולדבנד" על השרוולים ומדי שרד קיץ עם דרגות "גולדבנד" על הכתפות.
* מדי שרד חורף ומדי שרד קיץ, מדים לבנים המכונים בעגה הצבאית "מדי אירועים" - ביום חיל הים, יום הזיכרון לחללי מערכות ישראל, ויום העצמאות, וכן בטקסים דוגמת טקסי סיום הכשרה, כל חיילי החיל וקציניו לובשים את מדי האירועים של החיל שצבעם לבן. לקצינים כובע מצחייה לבן עם סרט זהב, לנגדים מדרגת רס"ל כובע מצחייה לבן עם סרט שחור. לסא"ל ולאל"ם, המצחיה של הכובע מעוטרת בשורה אחת של עלי אלון, לתא"ל ואלוף, המצחיה של הכובע מעוטרת בשתי שורות של עלי אלון. קצינים ונגדים מדרגת רס"ל ומעלה לובשים חגורה לבנה בעת לבישת מדי ייצוג לבנים, ונועלים נעליים לבנות (הקצינים מדרגת רס"ן, ונגדים מדרגת רס"ר) בעת לבישת מדי האירועים הלבנים.
* מדי ב' - דגמ"ח כלל צה"לי

נעליים לבנות שנכנסו לשימוש כחלק ממדי הייצוג של החיל עבור נגדים מדרגת רס"ר או קצינים מדרגת רב-סרן בשנת 2010. בעצם חיל הים חזר למסורת שהייתה נהוגה בשנות החמישים ותחילת שנות השישים.

דרגות החוגרים הקצינים והנגדים בצבע זהב על רקע כחול.

#### גלריית מדי חיל הים

* קציני החיל הבכירים בטקס, לובשים מדי אירוע לבנים. ניתן להבחין כי הקצינים הבכירים נועלים נעליים לבנות וחוגרים חגורה לבנה, נוסף על המכנסיים הלבנים המיוחדים.קציני החיל הבכירים בטקס, לובשים מדי אירוע לבנים. ניתן להבחין כי הקצינים הבכירים נועלים נעליים לבנות וחוגרים חגורה לבנה, נוסף על המכנסיים הלבנים המיוחדים.
* אלוף אליהו שרביט. מצחיה של כובע שרד מעוטרת בשתי שורות של עלי אלוןאלוף אליהו שרביט. מצחיה של כובע שרד מעוטרת בשתי שורות של עלי אלון
* סא"ל בוריס שוסטר. מצחיה של כובע שרד מעוטרת בשורה אחת של עלי אלוןסא"ל בוריס שוסטר. מצחיה של כובע שרד מעוטרת בשורה אחת של עלי אלון
* קצינת חוף של חיל הים עם כובע "סירה"קצינת חוף של חיל הים עם כובע "סירה"
* צוערי קורס חובלים במדי יצוג במהלך מסדר כבודצוערי קורס חובלים במדי יצוג במהלך מסדר כבוד

מדי תזמורת צה"ל
---------------

לתזמורת צה"ל קיימים מדי הטקס אשר כוללים:

* מדי קבע של חילות היבשה (על אף שכל הנגנים הם חיילי סדיר). בטקסי יום העצמאות נגני התזמורת מופיעים במדי שרד.
* חגורה אדומה
* שרוך אדום (הנענד מעל כתף ימין)
* כובע מצחייה טקסי להופעות עם סמל התזמורת על רקע אדום וסרט שזור אדום.

תזמורת צה"ל היא הגוף היחיד בצה"ל שיש לו שני תגי כובע שונים לכובע מצחיה ולכומתה.

בזמן שגרה, שבו התזמורת לא מופיעה, לבושים נגני התזמורת במדים רגילים (ירוק זית) עם סיכת הנגן אשר נענדת על חפי כיס שמאל.

במהלך השנים מדי תזמורת צה"ל עברו כמה שינויים. תחילה נגנים חבשו כובע קצינים עם סמל חיל כללי, חגרו חגורת כתף וחגורת מותניים לבנה, ענדו סמל תזמורת מתכתי על כתף ימין. עד תחילת שנות התשעים נגני תזמורת הופיעו במדי א' חוגרים. בשנות השמונים חגורות לבנות הוחלפו לחגורה אדומה ושרוך אדום. סרט שזור אדום התווסף גם לכובע וגם סמל כובע הוחלף לסמל של תזמורת. בסוף שנות התשעים התזמורת התחילה להופיע במדי א' קבע (חולצה בהירה ומכנסיים כהים), גם צבע כובע מצחיה הוחלף לצבע ירוק-בקבוק כמו כובעי נגדי משמעת.

משנת 2019, בטקס הדלקת המשואות בהר הרצל ביום העצמאות, התזמורת מופיע במדי שרד של קצונה בכירה.

בשונה מלהקות הצבאיות, חיילי התזמורת עונדים תג אגף כוח אדם. תזמורת צה"ל היא יחידה צבאית בצה"ל היחידה שיש לה שני סמלי כובע. עם מדי א', חוגרים עונדים על כומתה בצבע זית סמל חיל כללי, בהופעות, על כובע קצינים נענד סמל תזמורת. המנצח יצחק גרציאני הקפיד לענוד סמל כובע של חיל השלישות.

* חיילי התזמורת במדי שרדחיילי התזמורת במדי שרד
* חיילות בתזמורת צה"ל במדי קבעחיילות בתזמורת צה"ל במדי קבע
* חיילי התזמורת במדי א' של חוגרים בצבע זיתחיילי התזמורת במדי א' של חוגרים בצבע זית
* מדי תזמורת ההיסטוריים (מדי חורף)מדי תזמורת ההיסטוריים (מדי חורף)
* מדי תזמורת ההיסטוריים עם סמל כתף מתכתי (מדי קיץ) וסמל כובע של החיל הכללי.מדי תזמורת ההיסטוריים עם סמל כתף מתכתי (מדי קיץ) וסמל כובע של החיל הכללי.

מדי השוטר הצבאי
---------------

שוטרים צבאיים בתפקידי שיטור ומשמעת וגם באירועים טקסיים לובשים סימני ההיכר מיוחדים בנוסף למדי צה"ל הרגילים

* חוגר בתפקידי שיטור ומשמעת - כובע משטרה צבאית עם חלק עליון לבן, חגורה לבנה, סרט זרוע לבן על הזרוע השמאלית עם הכיתוב "מ״צ" בכחול על רקע כתום, שרוך בצבעי אדום-כחול מעל כתף שמאל. (במשימות ייצוגיות).
* חוגר בתפקיד מפקד כלואים - מדי ב', כובע מצחייה ("כובע בייסבול") כחול עם סמל החיל והכיתוב "משטרה צבאית מערך הכליאה" בצבע צהוב, חגורה שחורה, שרוך ירוק מעל כתף שמאל.
* קצין בתפקיד - כובע משטרה צבאית לבן, סרט מבד עם רקע אדום עליו הכיתוב "קמ״צ" בצבע כחול על זרוע ימין, שרוך בצבעי אדום-כחול מעל כתף שמאל.
* קצין בטקס צבאי - כובע קצינים ייצוגית עם סמל משטרה צבאית גדול מפליז בצבע מוזהב.
* נגד משמעת - כובע קצינים ייצוגית עם סמל משטרה צבאית גדול מפליז בצבע מוזהב.

בעבר חבשו השוטרים הצבאיים בתפקיד פנימית של קסדה שנצבעה בלבן ועליה נכתב באדום: "מ.צ.". בסוף שנות ה-80, החליט הקמצ"ר, שלום בן-משה, להחליף את הקסדה בכובע מצחייה עם חלק עליון לבן, אשר משמש את החיל עד היום.

* קסדת M1 ('קסדת פלדה') אשר שימשה את השוטרים הצבאיים עד שנות ה-80, לפני שהוחלפה לכובע הלבןקסדת M1 ('קסדת פלדה') אשר שימשה את השוטרים הצבאיים עד שנות ה-80, לפני שהוחלפה לכובע הלבן
* חיילי המשטרה הצבאית במסדר כבוד עם קסדות לבנות, 1967.חיילי המשטרה הצבאית במסדר כבוד עם קסדות לבנות, 1967.
* שוטרים צבאים עם חותלות לבנות (spats) כחלק ממדי א', 1948.שוטרים צבאים עם חותלות לבנות (spats) כחלק ממדי א', 1948.
* מצעד חיילי משטרה צבאית ביום המדינה ברחוב אלנבי בתל אביב, 1948.מצעד חיילי משטרה צבאית ביום המדינה ברחוב אלנבי בתל אביב, 1948.
* טקס החלפת פיקוד בחיל המשטרה הצבאית, 2019. קצין במדי א' חובש כובע קצינים ייצוגית וחוגרים עונדים סרט זרוע לבן עם הכיתוב מ״צ וחובשים כובע משטרה צבאית עם חלק עליון לבן.טקס החלפת פיקוד בחיל המשטרה הצבאית, 2019. קצין במדי א' חובש כובע קצינים ייצוגית וחוגרים עונדים סרט זרוע לבן עם הכיתוב מ״צ וחובשים כובע משטרה צבאית עם חלק עליון לבן.
* קצין במדי א' של שירות סדיר (צבע זית), חובש כובע משטרה צבאית עם חלק עליון לבן ועונד סרט אדום עם הכיתוב קמ״צ, 2019.קצין במדי א' של שירות סדיר (צבע זית), חובש כובע משטרה צבאית עם חלק עליון לבן ועונד סרט אדום עם הכיתוב קמ״צ, 2019.
* לוחמות ולוחמי המשטרה הצבאית מגדוד מעברים עונדים סרט זרוע שחור עם הכיתוב מ״צ, 2018.לוחמות ולוחמי המשטרה הצבאית מגדוד מעברים עונדים סרט זרוע שחור עם הכיתוב מ״צ, 2018.

מדי שרד ומדי גאלה
-----------------

סוג נוסף של מדים הקיים בצה"ל הוא מדים טקסיים: מדי שרד ומדי גאלה. מדים אלה נלבשים אך ורק על ידי קציני צה"ל בכירים השוהים מחוץ לישראל - נספחים צבאיים וקצינים בשליחות דיפלומטית. מדי השרד ומדי הגאלה (לאירועים מיוחדים) נבדלים בצבעם בין הזרועות. כמו כן, ישנה חלוקה למדי קיץ וחורף. בשונה ממדי א', מדי שרד כוללים מקטורן ועניבה. בשל מספר הלובשים הנמוך, מרבית מדי השרד והגאלה נתפרים במיוחד לאיש הקבע בידי חייטים אזרחיים.

נספחים צבאים, באירועים וטקסים, עונדים על מדי שרד וגאלה שרוך בצבע זהב עם אגלטים מוזהבים, כמקובל בקרב צבאות רבים.

ניתן להקביל, בקירוב מסוים, את מדי גאלה של צה"ל ל-mess dress uniform, את מדי שרד ל-full dress uniform ואת מדי א' ל-service dress uniform ברוב ארצות המערב.

במאי 2016 החליט הרמטכ"ל רא"ל גדי איזנקוט כי באירועי יום השואה, יום הזיכרון לחללי מערכות ישראל, יום העצמאות, וכן בקבלת פנים של קצינים בכירים זרים, ינועו נציגי צה"ל בדרגת תא"ל ומעלה וכן בעלי תפקידים נוספים הלוקחים חלק בטקסים, במדי השרד.

צורת המקטורן של קציני חיל האוויר וכחות היבשה השתנתה לאורך השנים. בגרסתו המוקדמת מקטורן היה בעל כיסים חיצונים בחזה וכפתורים כהים, בגרסתו החדשה אין כיסים בחזה וכפתורים הם מוזהבים ומספרם שלושה או ארבעה.

צבע מתכת של דרגות קצינים במדי שרד זהה לצבע מתכת של דרגות קצינים במדי א'. לעומת זאת במדי גאלה הדרגות לכל הזרועות הם מוזהבים.

### מדי שרד חילות היבשה

|  |
| --- |
| * רב-אלוף גבי אשכנזי במדי שרדרב-אלוף גבי אשכנזי במדי שרד
* קצינים בכירים ישראלים משתתפים בטקס קבלת פנים בביקור הרמטכ"ל הבריטי ניק קרטר בישראל (דוגמה למקטורן עם שלושה כפתורים ועם ארבעה כפתורים)קצינים בכירים ישראלים משתתפים בטקס קבלת פנים בביקור הרמטכ"ל הבריטי ניק קרטר בישראל (דוגמה למקטורן עם שלושה כפתורים ועם ארבעה כפתורים)
* עמוס ירון במדי שרד קיצייםעמוס ירון במדי שרד קיציים
* רב-אלוף אהוד ברק במדי שרד, 1993רב-אלוף אהוד ברק במדי שרד, 1993
* אלוף יעקב עמידרור במדי שרד (מקטורן דש כפול)אלוף יעקב עמידרור במדי שרד (מקטורן דש כפול)
 |

### מדי שרד של חיל האוויר

* סגן-אלוף יוסף עופר, נספח אווירי בלונדון 1967, במדי שרד עם שרוך נספחים המוזהב, 2003.סגן-אלוף יוסף עופר, נספח אווירי בלונדון 1967, במדי שרד עם שרוך נספחים המוזהב, 2003.
* נספח צה"ל אלוף-משנה עדי ברשדסקי (מימין) במדי שרד עם עם שרוך נספחים המוזהב.נספח צה"ל אלוף-משנה עדי ברשדסקי (מימין) במדי שרד עם עם שרוך נספחים המוזהב.
* נספח חיל האוויר תת־אלוף שמואל בן-רום במדי שרד, 1990.נספח חיל האוויר תת־אלוף שמואל בן-רום במדי שרד, 1990.
* מפקד חיל האוויר האלוף עמיקם נורקין במדי שרד, בטקס יום הזיכרון, 2021מפקד חיל האוויר האלוף עמיקם נורקין במדי שרד, בטקס יום הזיכרון, 2021
* אל"ם יפעת ארליך, תא"ל רן כוכב, אל"ם חיים ותא"ל נתן ישראלי בביקור בווסט פוינט, ארצות הברית. ניתן לראות את הגרסה הנשית של מדי השרד.אל"ם יפעת ארליך, תא"ל רן כוכב, אל"ם חיים ותא"ל נתן ישראלי בביקור בווסט פוינט, ארצות הברית. ניתן לראות את הגרסה הנשית של מדי השרד.

### מדי שרד של חיל הים

במדי שרד וגאלה של חיל הים נהוגות דרגות "גולדבנד" (על השרוול במדי חורף וכותפות במדי קיץ), כמקובל בציים אחרים בעולם. כמו כן, ייחודיות של המקטורן בחיל הים שהוא בעל שתי שורות של כפתורים, מסורת המקובלת בציים רבים בעולם.

* אלוף זאב אלמוג.אלוף זאב אלמוג.
* תת-אלוף אלי לוי, נספח צה"ל במערב גרמניה ובאוסטריה 1980-1984, במדי שרד של חיל הים.תת-אלוף אלי לוי, נספח צה"ל במערב גרמניה ובאוסטריה 1980-1984, במדי שרד של חיל הים.
* אלוף ידידיה יעריאלוף ידידיה יערי
* מיכה רם, במדי שרד לבנים לא סטנדרטיים: עם דרגות שרוול (לפי הנוהל דרגות שרוול אמורים להיות רק על מדי חורף כחולים) וגם עוגן על השרוול הוא על רקע כחול (אמור להיות לבן), 1983.מיכה רם, במדי שרד לבנים לא סטנדרטיים: עם דרגות שרוול (לפי הנוהל דרגות שרוול אמורים להיות רק על מדי חורף כחולים) וגם עוגן על השרוול הוא על רקע כחול (אמור להיות לבן), 1983.
* אלוף מיכה רם, במדי שרד עם מקטורן לבן, 1990.אלוף מיכה רם, במדי שרד עם מקטורן לבן, 1990.
* אלוף רם רוטברג (מימין) במדי שרד קיץ של חיל הים עם דרגות "גולדבנד" על הכתפות, 2015.אלוף רם רוטברג (מימין) במדי שרד קיץ של חיל הים עם דרגות "גולדבנד" על הכתפות, 2015.

* שני צוערי קורס חובלים במסגרת חילוף צוערים, באקדמיה הימית של ארצות הברית באנאפוליס. במדי שרד חורף עם דרגות גולדבנד של צוערים ועניבה עם דפוס עוגנים.שני צוערי קורס חובלים במסגרת חילוף צוערים, באקדמיה הימית של ארצות הברית באנאפוליס. במדי שרד חורף עם דרגות גולדבנד של צוערים ועניבה עם דפוס עוגנים.
* שני צוערי קורס חובלים במסגרת חילוף צוערים, באקדמיה הימית של ארצות הברית באנאפוליס. במדי שרד קיץ עם דרגות גולדבנד של צוערים.שני צוערי קורס חובלים במסגרת חילוף צוערים, באקדמיה הימית של ארצות הברית באנאפוליס. במדי שרד קיץ עם דרגות גולדבנד של צוערים.
* תת-אלוף משה מרום, נספח צה"ל בסין, 1993-1997, במדי שרד לבנים של חיל הים עם שרוך נספחים המוזהב.תת-אלוף משה מרום, נספח צה"ל בסין, 1993-1997, במדי שרד לבנים של חיל הים עם שרוך נספחים המוזהב.
* יעקב ניצן בתפקידו כנספח חיל הים, במדי שרד חורף עם שרוך נספחים המוזהב.יעקב ניצן בתפקידו כנספח חיל הים, במדי שרד חורף עם שרוך נספחים המוזהב.

### מדי גאלה של חילות היבשה וחיל האוויר

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. צריך דוגמאות למדי גאלה של חיל האוויר וחילות היבשה.
מדי גאלה של קציני חיל האוויר וכחות היבשה הם בצבע זהה, כחול כהה.

* אלוף-משנה גרמן גילטמן, נספח צה"ל ברוסיה במדי גאלה (חורף) עם שרוך הנספחים המוזהב (חיל היבשה)אלוף-משנה גרמן גילטמן, נספח צה"ל ברוסיה במדי גאלה (חורף) עם שרוך הנספחים המוזהב (חיל היבשה)
* אלוף-משנה אבנר בלקנאי, נספח צה"ל בברזיל במדי גאלה (חורף) לבנים עם שרוך הנספחים המוזהב (חיל האוויר)אלוף-משנה אבנר בלקנאי, נספח צה"ל בברזיל במדי גאלה (חורף) לבנים עם שרוך הנספחים המוזהב (חיל האוויר)

### מדי גאלה של חיל הים

בשנות החמישים ותחילת שנות השישים היו בשימוש קציני חיל הים הבכירים חליפות צווארון סגור לבנות עם נעליים לבנות כמדי גאלה.

* מפקד חיל הים שמואל טנקוס במדי גאלה לבנים מסוג חליפת צווארון סגור, 1963.מפקד חיל הים שמואל טנקוס במדי גאלה לבנים מסוג חליפת צווארון סגור, 1963.
* מפקד חיל הים שמואל טנקוס במדי גאלה לבנים מסוג חליפת צווארון סגור ונעליים לבנות בפגישה עם קציני חיל הים האיטלקי שמבקרים בחיפה, 1959.מפקד חיל הים שמואל טנקוס במדי גאלה לבנים מסוג חליפת צווארון סגור ונעליים לבנות בפגישה עם קציני חיל הים האיטלקי שמבקרים בחיפה, 1959.
* מדי גאלה לבנים של קצין חיל הים, חליפת צווארון סגור, 1956מדי גאלה לבנים של קצין חיל הים, חליפת צווארון סגור, 1956

* יעקב ניצן, נספח ימי בארצות הברית(בצד שמאל), 1981,במדי גאלה לבנים (דגם מדים מסוג חליפת צווארון סגור לבנה. ככל הנראה מדובר במדים מתוצרת ארצות הברית(Service Dress White uniform) שהוסבו לטובת צה"ל)יעקב ניצן, נספח ימי בארצות הברית  
(בצד שמאל), 1981,  
במדי גאלה לבנים (דגם מדים מסוג חליפת צווארון סגור לבנה. ככל הנראה מדובר במדים מתוצרת ארצות הברית  
(Service Dress White uniform) שהוסבו לטובת צה"ל)
* תת-אלוף אלי לוי, נספח צה"ל במערב גרמניה ובאוסטריה 1980–1984,במדי גאלה של חיל הים, גרסה Mess dress uniform.תת-אלוף אלי לוי, נספח צה"ל במערב גרמניה ובאוסטריה 1980–1984,  
במדי גאלה של חיל הים,   
גרסה Mess dress uniform.

מדי ב' ובגדי עבודה בצה"ל
------------------------

חיילי צה"ל במדי ב'
הרמטכ"ל רא״ל הרצי הלוי במדי ב' מהדגם החדש
בנוסף למדים היצוגיים (מדי א') לבשו חיילי צה"ל, בתעסוקה מבצעית ובביצוע תפקידים טכניים ותפקידי אחזקה, בגדי עבודה (מדי ב'), שהיו בעיקרם מדי צה"ל ישנים שאינם ראויים יותר לשמש כמדי א', ובגדים שיוצרו מלכתחילה כדי לשמש כבגדי עבודה.
במלחמת יום כיפור, ארצות הברית סיפקה לישראל בנשק ואספקה, בהם גם מדי OG-107 (אנ') להם הוסיף צה"ל כתפיות לדרגות.
מאז מדי העבודה העיקריים בצה"ל הם מדי ב', עשויי כותנה בגוון ירוק זית.
גם על מדים אלו נדרשים החיילים לשאת את דרגותיהם, הכומתה (או כובע) ושרוך אך ללא הסיכות ותג היחידה כמו במדי הא'.

מדים אלו נחשבים פשוטים ונחותים ביחס לצבאות אחרים בשל חוסר ייצוגיות, חוסר התאמתם לשינוי מזג האויר, התבלותם המהירה וחוסר עמידות לקרעים ועל הצבע האחיד שאינו בדוגמת הסוואה ונראה בקלות יתרה. לכן במהלך השנים, עוצבו דגמים שונים המכילים שיפורים במטרה להקל על הכוחות הלוחמים. כך למשל התווסף כיס בשרוול יד שמאל וזוג כיסי צד במכנסיים מלבד הכיסים הקיימים. במדים אלו נוספו גם פסי סקוץ' להדבקת דגל ישראל, שם איש הקבע ותג היחידה.

### מדים טקטיים

מדים טקטיים
בחלק מהיחידות המובחרות רכשו הלוחמים במהלך השנים מדי קרב באופן עצמאי ללא פיקוח, כמו המדים שלבשו חיילי שייטת 13 במבצע חשיפה מלאה בשנת 2014. בכדי ליצור תקן אחיד, פיתח צה"ל בתחילת 2017 את המדים הטקטיים כמדי הלחימה לחיילי היחידות המיוחדות, מדים חסיני אש, נוחים וקלים יותר ממדי ה-ב' המותאמים במידותיהם לכל לוחם באופן אישי.

את המדים מספקת חברה אזרחית והם עשויים מבד "ריפסטופ" סינתטי בעיקרו משולב כותנה החסין לאש, עמיד לקריעה ומנדף זיעה. מדים אלו מכילים שיפורים המיועדים ללבישה ממושכת מאוד, לשימוש במצבי קרב תוך לבישת אפוד קרמי מעליהם. בהתאם לכך, המכנסיים כוללים מגני ברכיים מובנים, הוסרו הכפתורים וכיסי החולצה הועברו מהחזה לזרועות, נוספו רשתות איוורור, צווארון פונה כלפי מעלה ומבנה שרוולים המאפשר הפשלתם במהירות לטובת החדרת עירוי. גוון המדים הוא אפור-ירוק "ריינג'ר גרין" שפותח במקור בצבא ארצות הברית שמיועד לעבודה בתנאי יערות עבותים ונטמע בחשיכה כמעט לחלוטין.

לאחר ניסוי ביחידות המובחרות וקבלת משוב, יחולקו המדים באופן נרחב לכל לוחמי זרוע היבשה.

### סרבלים

לבישת סרבלים בצה"ל נהוגה בעיקר בחיל השריון ובחיל האוויר והם נחשבים למדי ב'. סרבלים עשויים מבד נומקס העמיד בטמפרטורות גבוהות, לכן לובשים אותם חיילים במקצועות הקשורים לסכנת אש פתוחה. כמו כן, בגלל סרבלי הטיסה של הטייסים, הסרבלים הפכו לסמל סטטוס ונכנסו גם למקצועות קרקעים, כמו בקרי טיסה ומטיסי מל"טים.
בחיל האוויר לובשים אותם גם אנשי המערך הטכני של חיל האוויר.

* טייסי הצוות האווירובטי של חיל האוויר בסרבלי טיסה לבנים.טייסי הצוות האווירובטי של חיל האוויר בסרבלי טיסה לבנים.
* מפעילי קשר מוטס מפלוגה המוטסת של גדוד צמרת של אגף התקשוב בסרבלי טיסה בצבע זית.מפעילי קשר מוטס מפלוגה המוטסת של גדוד צמרת של אגף התקשוב בסרבלי טיסה בצבע זית.
* קציני מערך הבקרה בחיל האוויר הישראלי בסרבלים כחולים-אפורים.קציני מערך הבקרה בחיל האוויר הישראלי בסרבלים כחולים-אפורים.
* קצינה ביחידת ניסוי טילים בסרבל כחול הדומה לסרבלים הנהוגים בנאס"אקצינה ביחידת ניסוי טילים בסרבל כחול הדומה לסרבלים הנהוגים בנאס"א
* טייס פנטום מטייסת 119 לובש חליפת לחץ לטיסות בגובה מעל ל-70,000 רגל בצבע כתום, לידו עומדים אנשי צוות קרקע בסרבלי עבודה כחולים.טייס פנטום מטייסת 119 לובש חליפת לחץ לטיסות בגובה מעל ל-70,000 רגל בצבע כתום, לידו עומדים אנשי צוות קרקע בסרבלי עבודה כחולים.
* חיילי אגף המודיעין המשרתים במרכז החלל מבצעים את עבודת המודיעין כאשר הם לבושים בסרבלים בצבע ירוק כהה.חיילי אגף המודיעין המשרתים במרכז החלל מבצעים את עבודת המודיעין כאשר הם לבושים בסרבלים בצבע ירוק כהה.
* חיילי גדוד 74 בחטיבה 188 בסרבלים של שריונרים.חיילי גדוד 74 בחטיבה 188 בסרבלים של שריונרים.

### מדים של יחידת האבטחה של הקריה (מחנה מטכ"ל)

חייל מהיחידה לאבטחת הקריה במדים מיוחדים
על מנת לשפר את הנראות ואת הייצוגיות, באמצע שנת 2012, חיילי וקציני יחידת האבטחה של הקריה קיבלו מדים חדשים בצבע ירוק כהה, עליהם מוטבע סמל המטה הכללי.

מדים אמריקאיים בצה"ל
--------------------

מדי ב' בצבעי הסוואה שנרכשו מצבא-ארצות הברית ונמצאים בשימוש במעט מבסיסי צה"ל. וגם בכל מתקני הכליאה של צה"ל.
מדים מנומרים, 1967
ב-1964 הוכנסו לשימוש בצה"ל בגדי עבודה מנומרים מעודפי הצבא הצרפתי. חלק מלוחמי צה"ל במלחמת ששת הימים לבשו מדים אלו. ב-1968 אף הונהגו לתקופה קצרה מדים מנומרים כמדי א' בחטיבת "גולני". המדים המנומרים יצאו משימוש בסוף 1968, בתקופת המרדפים, כשנתברר כי אנשי ארגוני החבלה לובשים אף הם מדים כאלה. בשנת 2018, הועלתה הצעה חוזרת לשוב למדים אלו כחלק מתכנית נרחבת לשינוי מדי העבודה אך היא לא נבחרה.

בשנת 2003 החל צה"ל לרכוש מדי עבודה (מדי ב') בצבעי הסוואה מעודפי צבא ארצות הברית. מדים אלה הם משלושה סוגים:
הראשון, "מדי M81 יער" או "מדי קרב רשמיים" - את המדים הללו מעטרים כתמים בארבעה צבעים: שחור, חאקי, ירוק וחום, והם היו למדים הסטנדרטיים למצב של לחימה ברוב יחידות צבא ארצות הברית משנת 1981 ועד לאחרונה.
השני, "מדי קרב מדבר רשמיים" (DBDU), הידועים בצבא האמריקני כ"Chocolate-Chip Camouflage". צבעם צבע חאקי, ועליו כתמים גדולים בצבע חום וכתמים קטנים שצבועים בשחור ולבן. מדים אלה נמצאו בשימוש האמריקאים כמדי הסוואה בנוף המדברי, בימי מלחמת המפרץ (מבצע "סופת מדבר") בשנות ה-90' המוקדמות.
השלישי, "מדי הסוואה מדבריים" (DCU) הם מדים שנועדו להחליף את מדי ה"צ'וקלט-צ'יפ" בשל אי-התאמתם למרבית נופי המדבר. דוגמתם דומה לדוגמת מדי ה-M81, אך בהירה ממנה. המדים צבועים חאקי, חום וירוק בהיר.
מרוב המדים הסירו את הכתובת "צבא ארצות הברית" ואת שמות המשפחה של החיילים שמופיעים על חזית החולצה ומעל הכיס האחורי במכנסיים, אך מחלקם לא טרחו לעשות כן. ולפיכך ניתן למצוא בבסיסים מסוימים חייל צה"ל שעל מדיו מתנוסס שמו של חייל אמריקאי לצד הכיתוב "צבא ארצות הברית". המדים משמשים את צה"ל בין השאר בבסיסי טירונות ובמתקני-כליאה. בתקשורת פורסם כי גורמים אמריקאיים רשמיים יצאו נגד השימוש במדים שעליהם כתוב "צבא ארצות הברית" במתקני-כליאה צה"ליים. בעקבות זאת התייחס דובר צה"ל לשימוש במדים האמריקאיים: "מדים אמריקאיים אשר התקבלו מעודפי צבא ארצות הברית נפסלו לשימוש מבצעי בצה"ל עקב היותם מנומרים, וקיימת סכנה לטעות בזיהוי (כוונתו היא שיחשבו שהם מחבלים) אם ייעשה בהם שימוש מבצעי. עם זאת המדים אושרו לשימוש מנהלתי, ולכן הם מנופקים לבתי-כלא צבאיים, לסדנאות חימוש ולמפעלים צבאיים כבגדי עבודה - ובתנאי שלא תהיה איתם תנועה מעבר לגבולות המתקן". ואולם בנובמבר 2015 נצפו חיילים בהפגנה השבועית בכפר קדום, כשהם לבושים במדים אמריקאיים.

נעליים
------

נעליים צבאיות בצה"ל
מרבית החיילים המשרתים בחילות השונים בצה"ל ובמג"ב נועלים "נעלי צבא": נעלי עור גבוהות, אטומות וכבדות משקל, בצבע שחור. הנעליים מתחלקות ל"נעליים כבדות" (כ-2 ק"ג), ו"נעליים קלות" (כ-1.250 ק"ג) המיוצרות מחומרים קלים ורכים יותר, ויועדו בעיקר למשרתים ביחידות חיל הרגלים. החל משנת 2008 כלל החיילים המתגייסים מקבלים "נעלים קלות", וחלק מהלוחמים מקבלים נעלי חי"ר אמריקאיות מתקדמות. בשנת 2019 נכנסה תקנה חדשה וכלל המשרתים מקבלים נעלי חי"ר, באופן השווה גם ללוחמים וגם תומכי לחימה, למעט בנות בתפקידים ספציפיים.

במספר יחידות, ובראשן חטיבת הצנחנים ויחידות הכפופות לה, חטיבות הצנחנים במילואים, סיירת מטכ"ל, וכן חטיבת הקומנדו, חטיבת הנח"ל, חטיבת כפיר וחיל הגנת הגבולות, נועלים החיילים נעליים בצבע חום-אדום, כהמשך המסורת מיחידות הצנחנים הבריטיות שהועתקה לישראל, שכוללת גם חבישת כומתה אדומה וחגירת החגורה מעל לחולצה (ירכית). הסמכות לאשר ליחידות לנעול נעליים אלו נתונה בידי קצין חי"ר וצנחנים ראשי.

נוסף לנעליים אלו ליחידת האלפיניסטים (או החרמוניים) יש מלאי מצומצם גם של נעליים בצבעי חאקי-לבנות (בהירות) נוסף לאלו השחורות איתם פועלים בשיגרה, וזה כדי להשלים לסט המדים המשמש אותם להסוואה בשטח המושלג בחלק מימות. להם ניתן לצרף כיסוי בגוון לבן נוסף כדי לסייע במסווה.

טייסים נועלים נעלי צוות אוויר קלות בעלות סולייה חלקה.

על-פי פקודות המטכ"ל של צה"ל:

* חובה לנעול נעליים גבוהות בעת לבישת מכנסי דגמ"ח.
* על הגרביים להיות בצבע כהה.
* יש חובה להכניס הסרח העודף של השרוך אל תוך הנעל.
* יש להכניס דיסקיות זיהוי במקום המיועד לכך בנעל.
* על הנעליים להיות מצוחצחות בכל עת.
* על שארית מכנסי המדים להיות מחוזקים בגומיות מעל הנעל.

ישנן מספר יחידות מובחרות המתירות לחייליהן לנעול במשימות מבצעיות נעלי הרים במקום נעלי הצבא התקניות, ולעיתים אף על מדי א'.

קצינים ונגדים מורשים לנעול נעליים חצאיות בצבע שחור כאשר הם לבושים במכנסי "קופיקו" או במדי יצוג. בנוסף, החל משנת 2010 ניתן לראות קצינים בכירים בחיל הים נועלים נעליים לבנות בטקסים.

חיילות אשר אינן משרתות בתפקידים קרביים יכלו בעבר לנעול נעליים לא צבאיות בצבע שחור, אולם מחויבות מחודש ינואר 2006 לנעול נעליים המסופקות להן בבסיס הקליטה והמיון. בקיץ ניתנת כחלופה לחיילות, האפשרות לנעילת סנדלי עור שחורים, שאינם מבריקים. החל משנת 2010 הוחלפו הנעליים והסנדלים שסופקו עד אז לחיילות, בדגם חדש של נעלי שלושת-רבעי סגורות.

בעבר גם לחיילים בצה"ל הייתה אפשרות לנעילת סנדלים תנ"כיים בימות הקיץ, ואילו החיילות נעלו נעליים שכונו "נעלי גולדה".

החל מינואר 2018, אנשי הקבע בצה"ל מחויבים לנעול כאשר לובשים את מדי הא' נעלי שלושת-רבעי בעלות שרוכים מעור/ דמוי עור בלבד.

ראו גם
------

* מדים
* נעלי צבא
* תג יחידה
* שרוכים בצה"ל
* עיטורי צה"ל
* דרגות צה"ל
* תגי כובע בצה"ל
* כומתות בצה"ל

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **מדי צה"ל** |
| ויקישיתוף תמונות ומדיה בוויקישיתוף: **מדי צה"ל** |

* פקודת מטכ"ל 33.0501, מדים – סוגים, חלקים והוראות לבוש, באתר צה"ל, 15 בינואר 1986
* רותם פסו, מדהים על מדים: מסע בעקבות המדים של חיילי צה"ל, באתר צה"ל (דרך ארכיון האינטרנט), 16 בספטמבר 2012
* סמלי צה"ל, באתר אגף כוח אדם, צה"ל
* תולדות המדים, באתר "מילואים בסבבה"
* תמונות של מדי צה"ל, באתר War Online (ברוסית)
* לבוש הנעלה ודרגות בצה"ל מתוך נוסטלגיה אונליין
* בילי חכמי, גבולות גזרה: המדים לאורך ההיסטוריה, באתר nrg‏, 8 במאי 2011
* הדס שואף, חייל, שפר הופעתך, באתר Xnet‏, 8 במאי 2011
* יורם שורק, למה דרגות הקצינים על הכתף?, במדור "דברים שיורמים יודעים", באתר ארכיון האינטרנט (במקור, מאתר "nana10‏")
* הופעה ולבוש, באתר צה"ל
* כומתות וכובעי מצחיה
* מדי הייצוג ומדי הגאלה של צה"ל - תמונות והסברים בפורום "צבא וביטחון" של פרש
* מדהים: זה השינוי שעברו המדים משנות ה-50 ועד היום! עם טל פרי, סרטון בערוץ "דובר צה"ל", באתר יוטיוב
* פזם, ‏תצוגת אופנה גרסת צה"ל: כך השתנו המדים לאורך השנים, באתר ‏מאקו‏, 8 במאי 2019
* מיכל פומרנץ, ‏מיוחד לפורים: התלבושות הכי יוצאות דופן בחיל, באתר חיל האוויר הישראלי, 3 במרץ 2023

הערות שוליים
------------

1. ↑  מאיר הראובני, מה מריץ את הנס מולר?, למרחב, 31 במאי 1957
2. ↑  כומתה במבחן, באתר דובר צה"ל, 3 בינואר 2008 (לקוח מ"במחנה", 2008, גיליון 1) (הקישור אינו פעיל)
3. ↑  בין 2003 ל-2015 גם חיל מודיעין השדה
4. ↑   מהיום - נעליים אדומות וכומתה מג'ורפת למערך האיסוף הקרבי, באתר צה"ל, 30 ביולי 2023
5. ↑  מדים חדשים יונהגו בצה"ל, הארץ, 10 בפברואר 1960
6. ↑  תקוה וינשטוק, התלבשו על מכנסי החיילות, מעריב, 26 במרץ 1965
7. ↑  מדים חדשים בצה"ל, למרחב, 26 בינואר 1966
8. ↑   כל מה שצריך לדעת על הנחיות ההופעה והלבוש לחורף, באתר צה"ל
9. ↑  משה פרל, שמואל טל, צבן: דיון בכנסת על תכנית צה״ל ליבא מדים. מאות יאבדו מקומות עבודה, חדשות, 26 באפריל 1990
10. ↑  יעל גרוס-אנגלנדר, ‏משרד הביטחון מצמצם הזמנות: 400 עובדי מתפרות בסכנת פיטורים, באתר גלובס, 7 ביולי 2008  
אלה לוי-וינריב, ‏מבקר המדינה למשרד הביטחון: מכרז לתפירת מדי צה"ל, באתר גלובס, 10 באוגוסט 2011  
יובל אזולאי, ‏מתפרת העצמאות במצפה רמון שוב בסכנת סגירה, באתר גלובס, 26 בפברואר 2014
11. ↑  חנן גרינברג, חדש בצה"ל: כומתה אליפטית, אין סנדלים לבנות, באתר ynet, 9 במרץ 2010
12. ↑  סימן שאתה צעיר: מתגייסי אוגוסט יקבלו בבקו"ם כומתות משופצרות, באתר דובר צה"ל, 23 ביוני 2010
13. ↑  מתן חצרוני, ‏מהפכה בצה"ל: מדי הסוואה ללוחמים, באתר ‏מאקו‏, 16 באוגוסט 2012
14. ↑  יואב זיתון, מהפכה במדי החיילות בצה"ל: יוכלו לבחור בין שני סוגים, באתר ynet, 22 בדצמבר 2022
15. ↑  חנן גרינווד, הסוף לדובונים: צה"ל מחליף את המעיל הייצוגי, באתר ישראל היום, 11 במרץ 2023
16. ↑   כל הנחיות הדיגום שאתם חייבים להכיר לקיץ, באתר צה"ל, 17 במאי 2023
17. ↑
18. ↑  יצחק (זיקו) גרציאני מנצח על תזמורת צה"ל בקבלת פנים בבית הנשיא, יום העצמאות 1999 (צילום: דוד רובינגר), 1999, באתר xnet.ynet
19. ↑  הק"א 33-05-01, כללי הופעה ולבוש, פרק 33 - משטר ומשמעת, עמודים 100-101
20. ↑
21. ↑  תופסים צבע / מאת משה דוד. מוסף "המגזין", של מעריב 11/07/2011 עמ' 4-5.
22. ↑  ראו למשל מכרז באתר משרד הבטחון: קול קורא - מדי שרד, מאי 2023
23. ↑  בכירי צה"ל ילבשו חליפות שרד בטקסים, באתר ערוץ 7
24. ↑  הכירו את מדי צה"ל, באתר צה"ל, ‏27.12.21
25. ↑  דנאל שווץ, המדים בצה"ל, באתר מתגייסים, ‏29 ביוני 2016
26. ↑  חנן גרינברג, מדי ב' החדשים: כיס לנייד, אוורור לבית השחי, באתר ynet, 25 במאי 2011
27. ↑  תפור עליהם: הכירו את מדי הב' החדשים, באתר ישראל היום, 26 באוגוסט 2016
28. ↑  כך נראים מדי הלחימה החדשים של היחידות, אתר צה"ל, 24 פברואר 2018
29. ↑  לבוש מציל חיים: המדים החדשים של לוחמי צה"ל, באתר מעריב אונליין, 5 בינואר 2023
30. ↑  יואב זיתון, צפו בניסוי חסינות האש: מדי הקרב החדשים של יחידות העילית, באתר ynet, 20 בפברואר 2019
31. ↑   מדים טקטיים יחולקו ללוחמי זרוע היבשה, באתר צה"ל, 5 בינואר 2023
32. ↑  מיכל בן ארי, ‏למה טייסים לובשים סרבל?, באתר חיל האוויר הישראלי, 18 באוקטובר 2019
33. ↑  מיכל פומרנץ, ‏מיוחד לפורים: התלבושות הכי יוצאות דופן בחיל, באתר חיל האוויר הישראלי, 3 במרץ 2023
34. ↑  מתן חצרוני, ‏צפו: המדים החדשים של שומרי הקריה, באתר ‏מאקו‏, 4 במאי 2012
35. ↑   איך ייראו מדי ה-ב' החדשים שלכם?, באתר צה"ל, 24 ביוני 2018
36. ↑  ניר דבורי, ‏כמו בארה"ב: הצצה למדי ב' החדשים, באתר ‏מאקו‏, 24 ביוני 2018
37. ↑  איתמר אייכנר, "אמריקה בכלא 6", **ידיעות אחרונות**, 6.5.2010
38. ↑  נעם רותם, מדוע חיילים במדים אמריקאים לקחו חלק בפיזור הפגנה בשטחים?, באתר "שיחה מקומית", 26 בנובמבר 2015

|  צבא הגנה לישראל |
| --- |
| 

| זרועות, פיקודים ואגפּים |
| --- |
| 

|  |  |
| --- | --- |
| אגפּים | אגף האסטרטגיה והמעגל השלישי • אגף הטכנולוגיה והלוגיסטיקה • אגף כוח האדם • אגף המבצעים • אגף המודיעין • אגף התכנון ובניין הכוח הרב-זרועי • אגף התקשוב וההגנה בסב"ר |
| זרועות | זרוע היבשה • זרוע האוויר והחלל • זרוע הים |
| פיקודים מרחביים | פיקוד הצפון • פיקוד המרכז • פיקוד הדרום • פיקוד העורף |
| גופים נוספים | דובר צה"ל • המכללות הצבאיות • הגיס הצפוני • הגיס המטכ"לי • הפרקליטות הצבאית • יחידת בתי הדין הצבאיים • מערך התמרון • מפקדת העומק • פיקוד ההכשרות והאימונים |

 |

 |
| 

| חילות צה"ל |
| --- |
| 

|  |  |
| --- | --- |
| חילות השדה | חיל הרגלים • חיל השריון • חיל התותחנים • חיל ההנדסה הקרבית • חיל הגנת הגבולות |
| חילות נוספים | חיל החינוך והנוער • חיל הטכנולוגיה והאחזקה • חיל הלוגיסטיקה • חיל המודיעין • חיל משאבי האנוש • חיל המשטרה הצבאית • החיל הכללי • חיל הקשר והתקשוב • חיל הרפואה • הרבנות הצבאית |
| חילות היסטוריים | חיל המדע • חיל נשים • חיל האיסוף הקרבי |

 |

 |
| 

| שונות |
| --- |
| מבנה צה"ל • אמצעי לחימה • מילואים • יחידות מובחרות • מבצעים • מדים • דרגות • עיטורים • כומתות • תגי כובע • תג יחידה • סמלי צה"ל • דגלים • נס יחידה • דין משמעתי |

 |
| קטגוריה • 
פורטל צה"ל |